Temeljem članka 5. Odluke o subvencijama u poljoprivredi za 2013. – 2015. godinu,

Gradonačelnik Grada Velike Gorice raspisuje

**N A T J E Č A J**

**za subvencioniranje premije osiguranja**

**biljne i stočarske proizvodnje u 2014. godini**

**1. Predmet natječaja:**

Dodjela bespovratnih novčanih sredstava za subvencioniranje premije osiguranja biljne i stočarske proizvodnje.

**2. Opći uvjeti i kriteriji za dodjelu sufinanciranja:**

Natječaju za bespovratno subvencioniranje mogu pristupiti samo obiteljska poljoprivredna gospodarstva koja imaju status fizičke osobe ili obrtnika i pravne osobe registrirane za obavljanje poljoprivredne djelatnosti, a koja udovoljavaju slijedećim uvjetima:

- upisana su u Upisnik poljoprivrednih gospodarstava;

- imaju prebivalište, odnosno sjedište i bave se poljoprivrednom proizvodnjom na području Grada Velike Gorice;

- imaju zaključenu policu osiguranja za 2014. godinu za biljnu i stočarsku proizvodnju (osiguranje od rizika tuče, udara groma, požara, gubitka kvalitete plodova, prisilnog klanja, bolesti životinja i komplikacija pri partusu)

**3. Potrebna dokumentacija:**

- zahtjev za dodjelu sredstava za subvencioniranje premije osiguranja biljne i stočarske proizvodnje u 2014. godini;

- preslika police;

**-** dokaz o upisu u Upisnik poljoprivrednih gospodarstava (preslika rješenja ili zelene iskaznice);

- preslika posjedovnog lista ili gruntovnog izvatka ili ugovora o zakupu za zemljište na kojem se osigurava biljna proizvodnja i objekti;

- preslika osobne iskaznice ili Obrtnice ili Izvoda Trgovačkog suda o upisu u trgovački registar ne stariji od 30 dana.

**4. Naziv i adresa tijela kojem se zahtjev podnosi:**

Zahtjev se podnosi na obrascu koji se podiže u sobi 407/IV Upravnog odjela za gospodarstvo i poljoprivredu Grada Velike Gorice, Trg kralja Tomislava 34, Velika Gorica.

Zahtjev i pripadajuća dokumentacija mogu se poslati poštom ili predati neposredno u pisarnici na adresu:

**Grad Velika Gorica, Upravni odjel za gospodarstvo i poljoprivredu,**

**Trg kralja Tomislava 34, 10 410 Velika Gorica**

s naznakom **“Zahtjev za subvencioniranje premije osiguranja biljne i stočarske proizvodnje”**

**5. Vrijeme trajanja natječaja:**

Natječaj je otvoren do 30. rujna 2014. godine, odnosno do utroška sredstava.

**6. Informacije:**

Sve informacije mogu se dobiti u Upravnom odjelu za poljoprivredu i ruralni razvoj Grada Velike Gorice, soba 407/IV ili na tel. 62-69-947.